
РЕПУБЛИКА СРБИЈА	
ОПШТИНА ЛАПОВО
СКУПШТИНА ОПШТИНЕ
Број: 003431803 2026 08233 001 000 060 107 04 016
Датум: 23. јул 2026. године
ЛАПОВО

На основу члана 100. став 1. тачка 3. Закона о планирању и изградњи („Службени гласник РС”, бр. 72/2009,81/2009 - испр., 64/2010 - одлука УС, 24/2011, 121/2012, 42/2013 - одлука УС,50/2013 - одлука УС, 98/2013 - одлука УС, 132/2014, 145/2014, 83/2018, 31/2019,37/2019 - др. закон , 9/2020 и 52/21), члана 66. став 1. Одлуке о грађевинском земљишту („Службени гласник Општине Лапово“,  бр. 19/21) и члана 40. тачка 39. Статута општине Лапово („Службени гласник општине Лапово“, бр. 13/25), Скупштина општине Лапово, на предлог Општинског већa општине Лапово, на седници одржаној дана 23. јула 2026. године, доноси  
ОДЛУКУ
О ПОКРЕТАЊУ ПОСТУПКА ОТУЂЕЊА КП БР. 8872/2 КО ЛАПОВО ИЗ ЈАВНЕ СВОЈИНЕ ОПШТИНЕ ЛАПОВО НЕПОСРЕДНОМ ПОГОДБОМ

Члан 1.
  	 ПОКРЕЋЕ СЕ ПОСТУПАК ОТУЂЕЊА непокретности непосредном погодбом, из јавне својине општине Лапово, Кречковић (Живота) Јелени из Београда, ЈМБГ: 1811969735042 и  Mилосављевић (Живота) Милени из Београда, ЈМБГ: 0805972735041 и то:
-КП бр. 8872/2 КО Лапово, земљиште у грађевинском подручју, површине 37 м2.

Члан 2.
Поступак отуђења непокретности из члана 1. ове Одлуке спровешће се сагласно одредбама Закона о планирању и изградњи („Службени гласник РС“, бр. 72/2009,81/2009 - испр., 64/2010 - одлука УС, 24/2011, 121/2012, 42/2013 - одлука УС,50/2013 - одлука УС, 98/2013 - одлука УС, 132/2014, 145/2014, 83/2018, 31/2019,37/2019 - др. закон , 9/2020 и 52/21 у даљем тексту: Закон) и Одлуке о грађевинском земљишту („Службени гласник Општине Лапово“,  бр. 19/21)

Члан 3.
    	Непокретност из члана 1. овог Одлуке отуђује се из јавне својине општине Лапово по процењеној тржишној вредности непокретности утврђеној актом пореског или другог надлежног органа или лиценцираног проценитеља, у складу са законом.

Члан 4.
Уступа се Комисији за грађевинско земљиште даље спровођење поступка отуђења грађевинског земљишта предузимањем радњи из надлежности Комисије.






	
ОБРАЗЛОЖЕЊЕ
	Правни основ за доношење ове Одлуке налази се у члану 100. став 1. тачка 3. којим је предвиђена  могућност отуђења грађевинског земљишта из јавне својине непосредном погодбом.
Чланом 64. става 1. тачка 3. Одлуке о грађевинском земљишту („Службени гласник Општине Лапово“  бр. 19/21) предвиђено је да се грађевинско земљиште може отуђити непосредном погодбом у случају формирања грађевинске парцеле у складу са одредбама закона којим је урeђена област одређивања односно утврђивања земљишта за редовну употребу објекта.
Чланом 69. Одлуке о грађевинском земљишту прописано је да се отуђење грађевинског земљишта власнику објекта за који је поднет захтев за озакоњење за који је надлежна организациона јединица локалне самоуправе утврдила да постоји могућност легализације односно озакоњења, врши се непосредном погодбом, по тржишним условима а на основу правоснажног решења којим је одређено да је грађевинско земљиште испод објекта земљиште за редовну употребу,  а сходно одредбама закона којим је уређена област одређивања земљишта за редовну употребу објекта у посебним случајевима.
[bookmark: _Hlk131141562] У решењу бр. 351-489/2010-IV-02 од 11.04.2025 Одељења за урбанизам, имовинско-правне и стамбено-комуналне послове надлежно Одељење утврдило је да се незаконито изграђени  објекат подносиоца захтева једним делом  налазе  на кп. бр. 8872/2 која је у јавној својини општине Лапово. Истим Решењем је одредио да је земљиште у површини од 8 м2 испод објекта, земљиште за редовну употребу тог објекта, те је утврдио право  власника објекта да на земљишту које је решењем одређено за редовну употребу стекне право својине.
Дана 05.05.2025. године Одељењу за урбанизам , имовинско правне и стамбено комуналне послове Јелена Кречковић из Београда и Милосављевић Милена из Београда поднеле су захтев за отуђење парцеле у јавној својини  број 8887/2 на чијем се делу налази објекат, а позивајући се на решење овог одељења од 11.04.2025 године које су доставиле у прилогу захтева.
Чланом 105. став 7. Закона о планирању и изградњи је прописано да  ако се у поступку утврђивања земљишта за редовну употребу објекта прописаним чланом 70. овог закона утврди да је земљиште за редовну употребу објекта мање од катастарске парцеле на којој је објекат саграђен, власник земљишта може, ако се од преосталог земљишта не може формирати посебна грађевинска парцела, тај преостали део земљишта отуђити власнику објекта по тржишној цени, непосредном погодбом.
Узимајући у обзир чињеницу да су сви поступци озакоњења прекинути и да је Закон о озакоњењу укинут, ступањем на снагу новог Закона о посебним условима за евидентирање и упис права на непокретностима („Сл. гласник РС“, број 91/25) указала се потреба уређења имовинских односа на парцелама на којима се налазе нелегални објекти како би се остварили услови за упис права својине на таквим објектима што подразумева стицање права својине  власника нелегалног објекта и на земљишту на ком се тај објекат налази. 
С обзиром на то да је у претходно вођеном поступку озакоњења одређено које земљиште за редовну употребу предметног објекта,  стекли су се услови да аналогно стицању права својине на земљишту на ком се налази нелегалан објекат  у сврху озакоњења, власник сада стекне право својине на том земљишту у сврху успешног уписа права својине на објекту по одредбама Закона о посебним условима за евидентирање и упис права на непокретностима („Сл. гласник РС“, број 91/25).


ПРЕДСЕДНИЦА
Мирела Раденковић

